**Ալֆրեդ Հենրի «Ֆրեդի» Հայնեկեն** (նոյեմբերի 4, 1923(1923-11-04), Ամստերդամ, Նիդերլանդներ - հունվարի 3, 2002(2002-01-03), Նորդվեյկ, Հարավային Հոլանդիա, Նիդերլանդներ), հոլանդացի ձեռնարկատեր, 1971-1989 թվականների «Հայնեկեն Ինտերնացիոնալ» գարեջրի գործարանի գործադիր տնօրեն և տնօրենների խորհրդի նախագահը։ Տնօրենների խորհրդի նախագահի պաշտոնից դուրս գալուց հետո մինչև իր կյանքի վերջը՝ 2002 թվականը, մնացել է այդ նույն խորհրդի անդամ։ Ալֆրեդ Հայնեկենը եղել է Նիդերլանդների ամենահարուստ մարդկանցից մեկը` ունենալով 9,5 միլիարդ հոլանդական գուլդեն
։

Կենսագրություն
--------------

### Վաղ շրջան

Ալֆրեդ Հենրի Հայնեկենը ծնվել է 1923 թվականի նոյեմբերի 4-ին Ամստերդամում։ Նա եղել է «Հայնեկեն» գարեջրի գործարանատիրոջ՝ Ժերար Ադրիանա Հայնեկենի թոռը, որը հիմնադրել էր գործարանը 1864 թվականին։ 1941 թվականիի հունիսի 1-ին նա մտնում է ծառայության Հայնեկեն ընկերությունում, որն այդ ժամանակ չէր պատկանում Հայնեկենն ընտանիքին։ Մի քանի տարի անց վերագնում է ակցիաները, և Հայնեկեն ընտանիքը դարձյալ սկսում է ղեկավարել ընկերությունը։ Նա ստեղծել է «Հայնեկեն Հոլդինգը», որը տիրապետում էր Հայնեկեն Ինտերնացիոնալի 50.005 տոկոսը, անձամբ պահում է «Հայնեկեն Հոլդինգի» ակցիաների գլխավոր փաթեթը։ Իր պաշտնոանթողության պահին՝ 1989 թվականին Հայնեկեն նիդեռլանդական ապրանքանիշը դարձնում է համաշխարհային ապրանքանիշ։

### Անձնական կյանք

Ֆրեդի Հայնեկենն ամուսնացած է եղել Կենտուկի նահանգի գինեգործների ընտանիքից ամերիկուհի Լյուսիլ Քամինգի հետ։ Ավելի ուշ նրա աղջիկը՝ Շարլին դե Կարվալյո
Հայնեկենը, ժառանգում է նրա ողջ ունեցվածքը։ Ֆրեդի Հայնեկենը մահացել է 2002 թվականի հունվարի 3-ին թոքաբորբից, Նորդվիկում։ Թաղված է Նորդվիկում։
Ալֆրեդ Հայնեկենը Հանուն դեմոկրատիայի և ազատության կուսակցության անդամ էր։

### Առևանգում

Ֆրեդի Հայնեկենը և իր վարորդ Էբ Դոդերերը առևանգվել են 1983 թվականին և ազատ են արձակվել 35 միլիոն գուլդենի վճարմամբ, որն այսօր համարժեք է 16 միլիոն եվրոյի։ Ոստիկանությունը վերադարձրել է միայն 4 միլիոնը, մնացածը առևանգողները կամ թաքցրել, կամ էլ ծախսել էին։ Առևանգողներն էին Կոր Վան Խաուտը, Վիլլեմ Խոլլեեդերը, Յան Բելյաարդը, Ֆրանց Մայերը և Մարտին Էրկամպսը, որոնք արդյունքում ձերբակալվել և դատապարտվել են 8-12 տարի ժամկետով։ Միչև Նիդեռլանդներին հանձնելը վան Խաուտը և Խոլեդեերը 3 տսրի գտնվում էին Ֆրանսիայում, սկզբում փախուստի մեջ, ապա բանտում, հետո սպասելով հանձնման պայմանի փոփոխություններին, որից հետո տնային կալանք, դրանից հետո հոլանդական բանտ։ Կոր վան Խաուտը սպանվել է անծանոթի կողմից փողոցում 2003 թվականին։ Բելյաարդը դատվել է 12 տարի, ձեռնարկել է զինված խմբով փախուստի անհաջող փորձ, այնուամենայնիվ, ազատ է արձակվել 1991 թվականին։ 4 տարի հետո դարձյալ դատապարտվել է 12 տարի ազատազրկման ժամկետով՝ թմրանյութ անցկացնելիս մաքսատան աշխատակցին սպանելու պատճառով։ Մայերին տեղափոխել էին հոգեբուժարան, որտեղից շուտով փախչում և մինչև 1995 թվականը ապրում է Պարագվայում, մինչև նրան գտնում է ժուռնալիստ Փիթեր դե Վրիյեն, և այնտեղ էլ բանտարկվում է։ 2003 թվականին հանձնվել է հոլանդական բանտին, 2005 ազատվել է բանտից, վերադարձել իր երկիր՝ Պարագվայ։ Էրկամպսը եղել է խմբավորման ամենափոքրը և ստացել է 8 տարվա ազատազրկման ամենաքիչ ժամկետը։ 1996 թվականին նորից կալանավորվել է Իսպանիայում մեծ քանակով թմրանյութ տեղափոխելու համար։

Ֆրեդի Հայնեկենի առևանգման մոտիվներով նկարահանվել է երկու «Ֆրեդի Հայնեկենի առևանգումը» ֆիլմեր. առաջինը 2011-ին թվականին ՝Ֆրերդի Հայնեկեննի դերում՝ Ռուդգեր Հաուերը, երկրորդ ֆիլմը՝ 2015 թվականին, Հայնեկենի դերում Էնթոնի Հոփքինսը։

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  Munzinger Personen (գերմ.)
3. ↑  *Meller P.* Alfred Heineken, 78, Dies; Made Dutch Brewer a Giant // *The New York Times* / J. Kahn — Manhattan, NYC: New York Times Company, A. G. Sulzberger, 2002. — ISSN 0362-4331; 1553-8095; 1542-667X
4. ↑  Geni(բազմ․) — 2006.
5. 1 2
6. 1 2
7. ↑  Правда.Ру (2002 թ․ հունվարի 4). «В НИДЕРЛАНДАХ СКОНЧАЛСЯ ПИВНОЙ МАГНАТ ФРЕДДИ ХЕЙНЕКЕН». *Правда.Ру* (ռուսերեն). Վերցված է 2018 թ․ օգոստոսի 2-ին.
8. ↑  (Հոլանդերեն) Freddy Heineken Archived 2014-05-29 at the Wayback Machine. Stadsarchief Amsterdam, 10 December 2005
9. ↑  (Հոլանդերեն) Freddy Heineken overleden Archived 2016-03-03 at the Wayback Machine. Telegraaf, 4 January 2002
10. ↑  (Հոլանդերեն) Freddy Heineken overleden, NU.nl, 4 January 2002
11. ↑  Կաղապար:Nl iconSchaduwkoning van Nederland - Profiel: Alfred Heineken, De Groene Amsterdammer, 12 January 2002
12. ↑  De Heineken ontvoering (2011) - IMDb
13. ↑  Kidnapping Mr. Heineken (2015) - IMDb
14. ↑  (Հոլանդերեն) Anthony Hopkins wordt Freddy Heineken Archived 2016-03-03 at the Wayback Machine. Telegraaf, 12 May 2013
15. ↑  (Հոլանդերեն) Hopkins gaat Heineken spelen, NOS, 12 May 2013
16. ↑  (Հոլանդերեն) Anthony Hopkins speelt Heineken in nieuwe film over ontvoering, Volkskrant, 13 May 2013
17. ↑  «Sir Anthony Hopkins set to film Heineken kidnap movie». BBC News. 2013 թ․ հոկտեմբերի 9. Վերցված է 2013 թ․ հոկտեմբերի 9-ին.

Արտաքին հղումներ
----------------

* Пивной магнат Хейнекен похищен не так
* Фредди Хейнекен

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | WikiTree |
|  |
| 

|  Չափորոշչային վերահսկողություն |
| --- |
|  |
| BNF: 145570996 · GND: 118980122 · GTAA: 228711 · ISNI: 0000000033102258 · LCCN: n97026813 · NLP: a0000003359884 · NTA: 097582891 · NUKAT: n2015053996 · SUDOC: 079922732 · VIAF: 30337042 · WorldCat VIAF: 30337042 |

 |

 |